Zapisi sa predavanja - treći deo
Za ovaj deo ispita je potrebno, osim zapisa sa predavanja i prirucnika za crtež ljudske figure i za test nedovršenih rečenica, koristiti i udžbenik, konkretno poglavlje Projektivne tehnike iz: Biro, М., & Butollo, W. (2003). Klinička psihologija. Minhen, Novi Sad: LMU i Futura


Projektivne tehnike

Pojava i razvoj projektivnih tehnika
· Pojava 20-tih godina XX veka, kulminacija 50-tih, nakon toga stagnacija i pad interesovanja
· Preteče (Ebinghaus, Binet, Galton, Jung,) 
· Projektivne tehnike su primarno bile istraživačke tehnike koje nisu poticale od neke teorije ličnosti – bile su sredstva istraživanja vizuelne percepcije, imaginacije, asocijacija, pamćenja, sadržaja svesti... Tražene su polne, uzrasne, socijalne razlike u ovim procesima
· Kao stimulus su korišćene uglavnom mrlje ili slični nestrukturirani stimulusi ali i slike o kojima je trebalo ispričati priču.
· U početku nije bilo povezivanja sa teorijom ličnosti.
· Rorschah je prvi počeo analizirati formalne aspekte odgovora ispitanika i povezivati ih sa percepcijom i preko percepcije i sa ličnošću. 
· Faktori koji su pogodovali ekspanziji projektivnih tehnika
· nezadovoljstvo inflacijom upitnika i drugih samoopisnih tehnika na kojima su odgovori ispitanika mogli biti svesno cenzurisani kontrolisani,
· uspon i dominacija psihoanalitičke škole koja se zasnivala na pretpostavci da su determinante ponašanja prvenstveno u sferi nesvesnih procesa do kojih se ne može doći svesnim naporom isptianika nego da je potrebno stimulusom izazvati kreaciju ispitanika nad kojom on nema svesnu kontrolu.
· Tadašnja akademska psihologija (nažalost, ni današnja) izvan psihoanalize nije nudila teorijski model za dinamičku interpretaciju ličnosti ispitanika koja bi bila referentni okvir za individualne kliničke procene niti su tada postojeće tehnike to omogućavale. Projektivne tehnike su se pojavile kao alternativa dotadašnjim tehnikama i kao sredstvo kojim se može proceniti i dinamika a ne samo struktura ličnosti, kao i način do dolaženja podataka za koje se pretpostavljalo da su relevantniji za planiranje tretmana.
Najpoznatije projektivne tehnike
	naziv tehnike
	autor
	godina publikovanja

	Rorschahov test mrlja
	Herman Rorschach
	1921. “Psychodijagnostik”

	Test tematske apercepcije (TAT)
	Henry Murrey
	1938. (najpre publikovan 1935. Cristiana Morgan)

	Crtež ljudske figure
	Karen Machover
	1949.

	Test nedovršenih rečenica
	više varijanti – npr. Julian Rotter
	1950. 



Poreklo naziva “projektivne tehnike”
· Obuhvatni pojam nastao po formulisanju tzv. 
· “projektivne hipoteze” – Frank (1937):
Ljudi suočeni sa neodređenim i nejasnim pojavama (stimulusima) nastoje da osmisle taj stimulus i prevaziđu tu neodređenost (oslanjajući se na dominantne sklopove u svojoj ličnosti). 
· Frank govori o privatnom svetu ispitanika koji je kreiran od strane individue kao rezultat specijalnih iskustava pod uticajem specifičnih uticaja okoline. Pretpostavka je da ljudi imaju tendenciju da prevaziđu kognitivnu ili emocionalnu disonanciju koja nastaje nezavršenim, nepotpunim ili neodređenim stimulusom i da se u tom procesu osmišljavanja stimulusa oslanjanju na unutrašnji svet. Na taj način, kroz odgovor ispitanika ili kroz neku produkciju ispitanika podstaknutu neodređenim stimulusom, taj njegov unutrašnji svet postaje dostupan analizi i kliničkoj proceni.
· Paralelno sa Frankom, 1938. Murray prvi uvodi termin Projektivni testovi kao zajednički naziv za sve tehnike procene koji se zasnivaju na stimulaciji neke vrste imaginacije i slobodne, spontane produkcije:
U pitanju su procedure koje primenom različitih metoda stimulišu imaginativni proces i facilitiraju njegovu ekspresiju kroz reči ili akcije. Cilj je otkrivanje inhibiranih ili nesvesnih (delimično potisnutih) tendencija osobe.
· Suština projektivnih tehnika je u ekploraciji odbrambenih i adaptacionih mehanizama i stilova – u susretu sa (neodređenim) stimulusom osoba izražava svoj dinamički potencijal 
Vrste projektivnih tehnika – u odnosu na tip stimulusa koji koriste
1. tehnike asocijacija (Jungov test asocijacija, Rorschach)
2. tehnike kompletiranja (TNR, Rozenzwigov test frustracija)
3. tehnike konstruisanja (TAT, Kahnov test aranžiranja simbola)
4. tehnike sređivanja (Szondi, Test sređivanja slika)
5. ekspresivne tehnike (Crtež drveta, Mahoverov Crtež ljudske figure, Crtež porodice, Psihodrama)

Zajednički elementi projektivnih tehnika
· neodređenost stimulusa
· slobodan izbor odgovora
· podsticanje spontanosti u formiranju odgovora, zaobilaženje svesne cenzure
· koriste psihodinamski interpretacijski okvir
· prednost daju kvalitativnoj analizi u odnosu na normativnu
· oslanjaju se na teoriju projekcije (testovne projekcije)
Carrova hipoteza o slojevima ličnosti (1954)
· u osnovi projektivnih tehnika je pretpostavka da se ličnost može posmatrati kao višeslojni entitet
· struktura ličnosti je slojevita i unutrašnja dinamika se na poseban način reflektuje u svakom sloju 
· ovom hipotezom se objašnjava divergentnost među indikatorima psihodijagnostičkih testova – kontradiktornost među indikatorima nije testovni artefakt nego posledica činjenice da različite testovne tehnike stimulišu različite slojeve ličnosti.
· Carrov opis slojeva ličnosti
	sloj
	ja o sebi 
(znam/ne znam)
	drugi o meni (znaju/ne znaju)

	1. površinski, socijalni sloj
	znam
	znaju

	2. sloj ličnih tajni
	znam
	ne znaju

	3. sloj potisnutog
	ne znam
	znaju

	4. sloj nesvesnog
	ne znam
	ne znaju




Diskusija o podobnosti termina projekcija kao testovnog izraza
· Da li projekcija podrazumeva uvek odbranu od konflikta ili se može proširiti na fenomen ekspresije unutrašnjeg sveta na spoljašnjost? Šta tada treba da ispitujemo? Kako da znamo kada je motivacija odgovora ispitanika odbrambena a kada nije?
· Prepoznati različiti pristupi projekciji 
Catell (1951) – alternativno objašnjenje testovne projekcije
· projektivni testovi stimulišu ispitanika da pravi greške
· postoji više vrsta grešaka (ne možemo tvrditi da je svaka greška uslovljena nesvesnim pojavama i procesima!)
· vrste mispercepcija: 
· naivna mispercepcija (naivni stavovi nisko obrazovanih ispitanika, iskrivljena percepcija stimulusa usled specifičnih naivnih stavova o tom stimulusu – nemaju karakter nesvesnog niti funkciju odbrane od anksioznosti)
· autistična mispercepcija (odgovor nije izraz potisnute potrebe nego neke svesne želje ili ego-sintone karakteristike osobe, npr. autoritarnost - nemaju karakter odbrane od anksioznosti jer je u pitanju nekonfliktna želja ili nekonfliktna osobina)
· mispercepcija usaglašena sa afektom (nesvesno usaglašavanje opažaja sa aktuelnim afektivnim stanjem ispitanika. Osnova ovog fenomena se nalazi u potrebi za konzistencijom između afekta i percepcije. Ego se ovde ne brani od konflikta svojih potreba i Super-ega nego od nelagode nekonzistencije)
· ego-odbrambena mispercepcija (jedina, po Katelu, prava projekcija. U ovom slučaju, spoljašnji stimulus predstavlja pretnju jer provocira potisnuti konflikt i pokreće proces odbrambene mispercepcije).

Najvažnija dilema vezana za projektivne tenike: Šta mi stvarno dobijamo od ispitanika? 
· Testovna projekcija NIJE isto što i projekcija kao mehanizam odbrane!!! 
· Projekcija kao odbrambeni mehanizam – projektovanje intrapsihičkog konflikta spolja (potiskivanje + reakciona fomacija + menjanje pozicije). 
· Svrha odbrambene projekcije je da očuva samopoštovanje ličnosti u skladu sa usvojenim sistemom vrednosti, da redukuje anksioznost i osećanje krivice i da spreči dezintegraciju ličnosti. Ovaj manevar je u potpunosti nesvestan i ukoliko ga osoba ne bi sprovela, bila bi preplavljena osećajem anksioznosti. 
· Testovna projekcija – ekspresija svoje unutrašnjosti na spoljašnjost u pokušaju prevazilaženja nedovoljno strukturiranog materijala. Najčešće je ispitanik svestan da se projektuje (iako ne zna šta to znači). Ispitanik nije u opasnosti od preplavljivanja anksioznosti ukoliko odbije da se projektuje. Testovna projekcija je rezultat podsticaja od strane ispitivača a nije nastala spontano....
· Šta merimo testom (nesvesno ili nešto drugo?) 
· Projektivne tehnike nisu instrumenti procene ego-odbrambenog tipa projekcije!
· One služe za procenu ličnosti i to naročito onog dela koji je nesvestan, latentan, potencijalan.
Projektivne tehnike kao instrumenti procene imaju teorijsku opravdanost jer objektivno jednake zadatke nestrukturisanog karaktera ljudi rešavaju na različite načine. Problem više nastaje na nivou šta registrovane individualne razlike na nivou odgovora znače.
· Po Lindzey projektivne tehnike treba da budu posebno osetljive na skrivene ili potisnute aspekte ponašanja, da ohrabruju širok spektar odgovora u kojima nema tačnih i netačnih odgovora, da su visoko multidimenzionalne i da obezbede da smisao ispitivanja ostane skriven za ispitanika.
· Ima autora (npr. Roršah) koji smatraju da projektivni testovi ne treba da se svedu na dijagnostikovanje konfliktinih potreba, želja ili nesvesnih odbrana nego da provociraju ekspresiju unutrašnjih struktura koje mogu imati i odbrambeni i neodbrambeni karakter. Ono što jeste važno, to je da predstavljaju sisteme koji determinišu izraz ličnosti ispitanika.
· Wolff je smatrao da je svaki uzorak testovnog ponašanja kojim ispitujemo ličnost kompozit adaptivnihm, ekspresivnih i projektivnih činilaca. 
· Da li je interpretacija ispravna?
· Otvoreno je pitanje da li je postignuto rešenje obrade i interpretacije projektivnih tehnika najbolji put ka otkrivanju svih činilaca koji su uticali na odgovor.
· Sistematske greške
· Nedostatak normativne reference
· Po Lindzey, zadatak kliničara je veoma kompleksan a interpretacija mora biti holistička i idiografska.
 
Fenomen patološke pristrasnosti
· Sistematska greška koja se vezuje za projektivne tehnike - pomeranje dijagnostičkog opisa ličnosti u smeru izrazitije patologije
· rezultati Soskinovih eksperimenata (TAT)
· rezultati istraživanja Bergera i Vranešević (1970) - patološka pristrasnost nije globalna, ona zavisi od toga kada su projektivne tehnike uvedene u tok dijagnostičke interpretacije i od načina interpretacije 

Aktuelni status tehnika:
· Odbačene od akademske psihologije i psihologa zainteresovanih prvenstveno za pitanja preciznosti merenja i istraživanje ponašanja preko preciznog ispitivanja izolovanih varijabli
· Prihvaćene od kliničara i psihologa zainteresovanih za istraživanje persone kao celine i njenih životnih poteškoća.
· Zadovoljavajuće pouzdanosti posebno kada su praćene preciznim priručnikom,
· Upitne validnosti - generalno problem procene validnosti projektivnih tehnika zbog prirode fenomena koji se njima ispituje i nemogućnosti izdvajanja jasnog kriteijuma za utvrđivanje validnosti. Često se kao kriterijum uzima skor na nekom samoopisnom instrumentu što je neodgovarajuće pošto se projektivne tehnike i upotrebljavaju sa pretpostavkom da će zahvatiti one fenomene koji se ne vide preko svesnih samoopisnih tehnika. Isto tako, kao kriterijum se uzima i procena psihijatra ili psihoterapeuta, što takođe može biti neodgovarajući izbor kriterijuma jer je ideja da se projektivnim tehnikama procenjuju potisnute i latentne karakteristike koje se ne moraju videti u manifestnom ponašanju sve dok se za to ne stvore uslovi. Ovo čini procenu validacije projektivnih tehnika trenutno skoro nemogućom.
· Daju falš pozitive što ih čini smanjeno diskriminativnim u radu sa blaže disfunkcionalnim ispitanicima.
· Dobre su za diferencijaciju ozbiljnih problema adaptacije.
· Jako zavisne od umešnosti kliničara.
· I dalje izostaje jasna teorijska pozadina koja bi objedinila i objasnila proces projekcije i različite tipove projekcije ili ekspresije.



CRTEŽ LJUDSKE FIGURE
	
Nastanak crteža ljudke figure kao projetivnog testa

Upotreba Crteža ljudske figure kao instrumenta za psihološku procenu datira od tridesetih godina dvadesetog veka, tačnije od 1926. kada je Florens Gudinaf (Florence Goodenough), koristeći rezultate ispitivanja na 4000 dece od predškolskog uzrasta do četvrtog razreda, standardizovala ovu tehniku kao neverbalni test inteligencije za decu. 

Vrlo brzo kliničari su primetili da ovaj test, osim o inteligenciji, može da pruži relevantne informacije i o karakteristikama ličnosti deteta, odnosno o detetovom “unutrašnjem svetu” i problemima. 

Primenjujući ovu tehniku kao test inteligencije sa decom, Karen Mahover (Karen Machover) je 1949. osmislila Crtež ljudske figure kao klinički instrument. Ona je primetila da deca koja postižu iste rezultate što se tiče mentalnog uzrasta, produkuju veoma razičite i veoma personalizovane crteže. Njena bazična pretpostavka je bila da je crtež na specifičan način povezan sa impulsima, anksioznošću, konfliktima, interpersonalnim stilom i kompezacionim karakteristikama osobe koja crta i da ti jedinstveni personalni elementi mogu imati i svesno i nesvesno značenje. Od tog doba, crtež ljudske figure se koristi kao projektivan test. Kako se pojavio u zamahu psihoanalize, to je osnovni teorijski okvir iz kojeg se sprovodi interpretacija.


Zadavanje testa
· Materijal: prazan list papira (bez kocki i linija) formata A4 ili prepolovljeni A4, grafitna HB olovka i gumica 
Instrukcija:
· Prva faza
	NACRTAJTE JEDNU CELU LJUDSKU FIGURU, uopšte nisu važni lepota crteža i vaša veština u crtanju, radite kako vama najviše odgovara 
Ukoliko osoba nacrta samo glavu ili samo skicu (Čiča Glišu) nakon što završi nudimo mu drugi papir i damo mu instrukciju da ovaj put nacrta celu figuru. Na bilo koje njegovo pitanje u vezi pola ili odela i sl., odgovaramo da nacrta kako želi.
Nakon što je ispitanik nacrtao, tražimo da sada nacrta figuru suprotnog pola od onog koji je nacrtao.
· Druga faza 
· Nakon što je ispitanik nacrtao obe figure, tražimo da nam ispriča kratke priče zamišljajući da su nacrtane figure prave osobe. 
· instrukcija: ispričajte priču o ovoj osobi kao da je glavni junak u nekom romanu, drami ili filmu. Potrebno je oslovno zabeležiti priču ispitanika.
· Druga mogućnost koja se posebno preporučuje ukoliko pretpostavimo da će ispitanik dati siromašnu priču ili da nije vešt u imaginaciji je da mu čitamo asocijacije date u priručniku i beležimo odgovore (forma polustandardizovanog “indirektnog” intervjua)
· CILJ druge faze je dobiti individualni rečnik i simboliku crteža na osnovu kojih se vrši procena idealnog i svarnog JA; uočavanje konflikata, odbrana i potreba ispitanika.

Pretpostavke u osnovi tehnike
· Zašto bi crtež uopšte nešto značio? 
· Crtež kao odraz ispitanikovog JA, koncepta indentiteta i doživljaja tela. 
· Ideja: prošlost ispitanika i njegova psihosocijalna biografija određuju shemu telesnog JA koji limitira način pravljenja crteža (libidinozna investicija u različite delove tela i specifičan raspored te energije po telu).  

Popularnost CLJF
· CLJF među prvim po popularnosti od svih tehnika (po aktuelnim studijama, preko 50% psihologa koji rade u kliničkom kontekstu ga koristi u svakodnevnoj praksi kao dopunsko sredstvo procene). Spada u 10 najčešće korišćenih instrumenata u praksi kliničke procene.
Razlozi: 
· zahteva malo vremena, 
· otpor kod ispitanika je uglavnom mali
· malo opterećenje za ispitivača
· tehnika sa relativno dubokim zahvatom u 	ličnost
· uklopiv je u razne teorijske koncepte
· instrument širokog dijapazona – "Sve može, ali ništa ne mora!" (Berger, 1984)

Validnost CLJF?
· Kao i uglavnom sa drugim projektivnim testovima, studije validnosti ne daju ubedljive dokaze o validnosti znakova na CLJF (Berger, 1984; Swenson, 1965) 
· Hiler i Nesvig (1965): 6 iskusnih i 6 laika klasifikovali 60 crteža (psihijatrijske i nepsihijatrijske) – kliničari 65% ispravnih klasifikacija, laici 64%
· Kao validni kriterijumi patologije se pokazuju: bizarnost, deformiteti, nepotpunost i prozirnost.
· Todorović (1973): slični (slabi) rezultati 
· Bovan & Craig (2002) – kosa i kukovi validni diferencijalni znaci za homoseksualnu orijentaciju
· u poslednje vreme, različita istraživanja primenom CLJF: u okviru neuropsiholoških baterija za ispitivanje šeme tela, za ispitivanje psiholoških aspekata starenja, posledice sex. zlostavljanja na šemu tela kod žena, anksioznost na poslu, konkretno i apstraktno mišljenje, hronične bolesti adolescenata i šema tela, impulsivnost kod adolescenata, anks. i dep.

Faze obrade i pisanje izveštaja
· ispitanikov pristup testovnom materijalu 
· impresionistički opis crteža 
· formalni aspekti crteža: organizacija, redosled crtanja figure
· detaljno inventarisanje sadržaja sa interpretacijom pojedinih elemenata crteža 
· analiza grafoloških elemenata 
· usklađivanje sa rezultatima analize asocijacija 
· zaključno mišljenje o ispitaniku na osnovu crteža 

Pristup testovnom materijalu
· opisati ispitanikovo ponašanje 
· kako prihvata instrukciju 
· navesti specifično ponašanje i verbalizacije (npr. crta bez ustezanja, negoduje, izveštava da mu je to zanimljivo, potpuno odbija i sl.)
· primer: “Ispitanica uputstvo ne dočekuje sa oduševljenjem tvrdeći da ne ume da crta, ali se istovremeno smeši, što ne odgovara verbalnom sadržaju. Ispitivač ima utisak da osmeh ispitanice ima funkciju izazivanja simpatije i sprečavanje odbacivanja.” 

Impresionistički opis crteža
· crtež tretiramo kao osobu koja ostavlja neki utisak na nas - definišemo temu (primer: “ Opšti utisak koji odaje ženska figura, pre svega izraz lica je infantilnost, detinjasti osmeh i umiljatost, što se može interpetirati kao fiksacija za taj period života i želja za povratkom u njega”.) 
· opisujemo temu (tema se tretira kao zaklon - pokušaj da se umanji projekcija i/ili da se projekciji da socijalno definisano značenje)
· našu impresiju upoređujemo sa ispitanikovom pričom - velika razlika je indikativna 
· Sledeća pitanja mogu pomoći kod ove faze analize:
· Da li je crtež šematizovan ili je kompleksan, velik ili mali, harmoničan ili disharmoničan? Koji je generalni izraz figura? Da li je figura mlada ili stara, da li je predstavljena realistično ili sadrži bizarne ili apsurdne elemente? Koje su razlike i sličnosti među dvema figurama? Koji elementi crteža su istaknuti a koji su zanemareni i izostavljeni, koji su dodatno obrađeni?
· Odgovori na ova pitanja se pretpostavlja da mogu da se tumače kao indikatori self imidža i kao indikatori uloge sa kojom se osoba identifikuje, stavova koje osoba ima prema svom i suprotnom polu, o doživljaju svoje zrelosti i sl. 
· Pri impresionističkoj analizi oslanjamo se i na asocijacije.

Organizacija crteža 
· obratiti pažnju na redosled crtanja figure (npr.od glave, preko trupa, ka nogama)
· redosled crtanja figura po polu - koju je prvu nacrtala
· položaj figure na papiru 
· zadržavanje na pojedinim detaljima, naknadni povratak na pojedine delove tela, brisanje, brzina crtanja i sl. 
· primer: “ispitanica brzo crta, ne zadržava se previše, uglavnom ne briše i brzo završava crteže” 

Detaljno inventarisanje sadržaja sa interpretacijom pojedinih elemenata crteža 
· Koji delovi su prisutni i kako su zastupljeni? 
· Interpretacija nelogičnih elemenata i analiza posvećena greškama 
· Nalaženje indikatora konfliktnih delova tela (izostavljanje, unakazivanje, brisanje, korigovanje, senčenje i mrljanje, providnost tela…)
· Pri ovoj analizi se oslanjamo na grafološki pristup, kriterijum greške crtanja, psihoanalitičku simboliku i osetljivost i iskustvo kliničkog tipa.

Analiza grafoloških elemenata
· veličina figure, položaj (simetričnost), stabilnost, proporcionalnost, pritisak olovke na papir, isprekidanost linije 
· primer: “čitava muška figura je nacrtana sa pritiskom na hartiju, brzim i impulsivnim potezima bez ispravki, za razliku od ženske figure na kojoj dominiraju deblje i svetle linije dobijene manjim pritiskom na hartiju”
· Ocenjivanja posebnih elemenata 
· Označavanje onih elemenata crteža kojii su upadljivi – nalaze se greške, propusti i devijacije u odgovoru 
· Kriterijumi:
· Izostavljanje,
· Unakživanje 
· Brisanje i popravljanje 
· Senčenje i mrljanje 
· prozirnost 
· Znakovi na CLJF (Kostić i Divac, 1999) 
I glava – područje izražaja intelektualnih aspiracija, stavova, racionalne kontrole i koncepta ja 
II delovi lica – sociijalne karakteristike 
III ekstremiteti – obeležja društvevnih kontakata
IV ostali delovi tela (trup, ramena, grudi, struk, bedra i stražnjica, zglobovi, anatomske indikacije)
V odeća i drugi detalji (kravata, dugmad, ...)
VI strukturni i formalni aspekti (tema, veličina i mesto figure, akcija i kretanje, redosled crtanja, ...)
VII položaj figura
VIII indikatori konflikta 
IX tretman muške i ženske figure
X grafomotorni sindromi

Grafomotorni sindromi (Berger, 1984) 
· NEUROZA - mala i korektno prikazana figura, figura u uglu, slab pritisak, tanke linije, brisanje, senčenje, manje deformacije detalja, istaknuta glava, sastavljene noge 
· DEPRESIJA - mala figura, obilno detaljisanje, glava bez usta ili sa naglašenim ustima, “potonula” figura, sedeći položaj figure
· SCH - bizarni detalji, izostavljene ili ukrućene ruke, mešanje profila i anfasa, disproporcionalni detalji, prozirnost tela, naglašene uši i oči, prekinuta granica tela 
· PARANOJA - uvećana figura, naglašene uši i oči, velika glava, oštri prsti, figura koja ostavlja utisak napetosti, spontano dat pismeni komentar na crtežu 
· ORGANICITET - konfuzan i/ili neuredan crtež, snažan ili slab pritisak, loša vizuomotorna koordinacija, velika glava, lice bez detalja i praznog pogleda, pojednostavljen trup sa siromaštvom detalja, moguća transparentnost, čiča Gliša 

Analiza asocijacija
· procena stepena projekcije i usklađenost crteža sa asocijacijama 
· primer: “Ispitanica asocira na osobe koje poznaje, tako da izvestan deo podataka nije validan za tumačenje, ali možemo pretpostaviti mogućnost da se u nekim asocijacijama projektovala, naročito onim koje se odnose na subjektivni svet osoba sa slika”

Interpretacija - osnovni pristup 
· Pri analizi uvek treba uzeti u obzir individualno značenje nacrtanog 
· interpretacija u kontekstu ispitanika (uzdržavati se od univerzalnog tumačenja indikatora)
· primeri različitog tumačenja teme crteža, redosleda figura, simbolike pojedinih detalja i sl.
· Zaključci na osnovu crteža ljudske figure
· Podatke dobijene na crtežu potrebno je selekcionisati, međusobno integrisati i izvesti zaključke o tome šta smo dobili o ispitaniku ovom tehnikom.
· Obratiti pažnju na indikatore koji potvrđuju dotadašnje nalaze ili su u suprotnosti sa njima i eventualne razlike prokomentarisati i interpretirati.
· Konačno i važno: princip verifikacije kroz višestruko ispoljavanje određene pojave - ne donositi zaključke o nekoj osobini, potrebi, impulsu, potisnutom konfliktu i sl. kod ospitanika ako se indikator toga pojavio samo jednom.


TEST NEDOVRŠENIH REČENICA

Istorijat
· istraživanja mentalnih sposobnosti - Ebinghaus (1897)
· Binet & Simon (1905): ispitivanja mentalnih sposobnosti dece 
· tri značajne posleratne varijante TNR-a: Rodhe (1946), Holsopple & Miale (1954), Forer (1950) 

Šta je TNR?
· osnovna dilema: da li je TNR upitnik za merenje stavova ili projektivni instrument? 
· tzv. poluprojektivni test; "hibrid"
· šta se dobija skraćenjem korena rečenice? 
· prema Karovoj hipotezi (Carr, 1954) o slojevima ličnosti, TNR zahvata I (svesni), II (sloj ličnih tajni) i III (sloj potisnutog) 
· TNR korišćen za ispitivanje kognitivnih procesa, stavova, crta ličnosti, socijalnih stereotipova, ... 

Zašto je TNR opstao? 
· lak za ispitivača 
· "materijal sa TNR je neobavezan" (Berger, 1983); fakultativno korišćenje 
· relativna sloboda prilikom interpretacije 
· u skladu sa psihodinamskim teorijskim okvirom i učenjem o nesvesnom 
· može da se interpretira i iz drugih teorijskih okvira, npr. transakcionim, kognitivnim...

Snage i slabosti TNR-a 
· osnovna snaga: široki dijapazon zahvata u ponašanje ispitanika, lično fenomenološko polje i individualnu istoriju 
· slabosti: - nesigurnost postupka transoformacije materijala u valjani smisaoni i pojmovni sistem 

Testovi nedovršenih rečenica
· Rodhe (1946): 65 verbalnih stimulusa u formi započete rečenice. Psihodinamski inspirisan, kratki stimulusi, ali je obrada opsežna. 
· Forer (1950): 100 stimulus rečenica, instrukcija: "Završite sledeće rečenice što brže možete. Zapišite ono što prvo pomislite."
· Rotter (1950): 40 nedovršenih rečenica; instrukcija: "Završite ove rečenice tako da izražavaju Vaša prava osećanja." Stimulusi kratki, neodređeni ("Ja volim..."). Standardizovan sa kvantifikovanom obradom. 
· Sacks i Levy (1952): 60 rečeničkih korenova. Instrukcija: "… Pročitajte svaku rečenicu i dopišite prvi nastavak koji vam iskrsne...". Ocena: 0-bez poremećaja; 1-blagi poremećaj; 2-teži poremećaj 

Beogradska revizija
· najbliži Sacks-Levy verziji TNR-a 
· variran koren rečenice – pojava 3. lica 
· 60 stimulus korenova rečenice, meri ukupno 17 stavova 
· TNR bliži testu iskaza o stanjima i stavovima ličnosti 
· istraživanja metrijskih karakteristika ukazuju na sasvim pristojnu diskriminativnost i validnost (Berger, 1983) 

Instrukcija i obrada
· "Ovde je otštampano 60 nedovršenih rečenica. Pročitajte svaku od njih i napišite završetak onako kako vama odgovara. Ako ne možete da nađete završetak za neku rečenicu zaokružite njen redni broj i završite je kasnije." 
· zadavanje može biti individualno i grupno 
· najpogodnije TNR zadati na kraju baterije testova (Berger, 1983) 
· obrada – prepisati odgovore u "Arak za procenu i interpretativne zaključke" 

Interpretacija
· interpretacija u dve faze: 
· I  - 17 "parcijalnih interpretacija" stavova i procena izraženosti konflikta 
· II - objedinjena interpretacija na osnovu TNR-a, uz prikaz opšteg utiska ispitivača i ukazivanje na kritične oblasti 
Interpretacija stavova
· odrediti zajednički kvalitet svih odgovora za dati stav. Nakon toga, posvetiti se pojedinačnim informacijama u odgovorima 
· za stavove od 1-9, primeniti i tzv. skalu za klasifikaciju vektora stava 
· dati interpretaciju stava u par rečenica i dati ocenu izraženosti konflikta
· od stavova br. 9-17, čista kvalitativna analiza 

Vektori stava:
· obostrano prihvatanje 
· prihvatanje sa rezervom ili jednostrano odbacivanje 
· idealizacija 
· delimično odbacivanje, kritika ili osećanje krivice 
· obostrano odbacivanje 
· povlačenje, ignorisanje 
· bez odgovora 

primer, stav prema majci: 
· (2) Njegova majka je ... (vrlo ugledna žena) 
· (27) Njegova majka i on ... (se slažu) 
· (58) On voli svoju majku ali (je ne pazi dovoljno) 
· Interpretativni rezime: Sadržaj preko vektorske skale stava je ocenjen kao 3 ("idealizacija") i 4 ("osećanje krivice"). Dakle, ispitanik majku idealizuje i ima prema njoj osećanje krivice. Ocena konflikta: 1 (lakši poremećaj). 

primer, stav prema svojim sposobnostima 
· (7) On veruje da ima sposobnosti ... (izuzetnog kvaliteta) 
· (44) Za uspeh on se oslanja ... (na drugove) 
· (19) Njegova najveća slabost je ... (nerazumevanje) 
· Interpretativni rezime: Uočljiva je nelogična sprega jake vere u svoje sposobnosti i odsustvo iste, tj. oslanjanje na drugog. Stav odlikuje nesklad – sa jedne strane vera u sebe do nivoa grandioznosti, a sa druge, nerazumevanje i naglašavanje važnosti dobijanja potpore od drugih. Ocena: 2 (težak poremećaj). Potrebna terapijska pomoć. 

Objedinjena interpretacija na osnovu TNR se može sprovesti u tri forme:
· tzv. impresionistička skica o ličnosti ispitanika na osnovu TNR-a i utisaka ispitivača (najrizičnija)
· Selektivno objedinjeni opšti rezime: ukazivanje na problematične, stavove sa izraženijim stepenom konflikta (najmanje rizična ali i najmanje informativna)
· Teorijski ili klasifikativno-inspirisani rezime (preporučena jer je najkompleksnija)
· Primarni interpersonalni odnosi
· Sekundarni interpersonalni odnosi
· Loša osećanja
· Prošlost i budućnost
· Lični identitet 
· Na kraju se piše kratki rezime, odnosno mišljenje o ispitaniku na osnovu nalaza sa TNR-a sa kratkim komentarom o uskladjenosti ovih podataka i podataka dobijenih ostalim tehnikama.

